
ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός χρήσεως παραχωρουμένου ακινήτου της Κοινότητας 

Ανθοτόπου σε ιδιώτη Ν. Κοζάνης. 1 

Καθορισμός ορίων και όρων και περιορισμών δόμησης στους 
οικισμούς «ΑΝΥΔΡΟ» «ΑΧΛΑΔΟΧΩΡΙ», «ΜΕΛΙΣΣΙ» της 

επαρχίας Γιαννιτσών Ν. Πέλλας. 2 

Καθορισμός ορίων, όρων και περιορισμών δόμησης στον οικισμό Νεο- 
χωρίου Ν. Χίου. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2957/86 (1) 

Καθορισμός χρήσεως παραχωρουμένου ακινήτου της Κοινότητας 
Ανθοτόπου σε ιδιώτη Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
' Εχοντας υπόψη: 

1. Τον Ν. 1512/11.1.985 (ΦΕΚ 4Α) για την τροποποίηση και συμπλή¬ 
ρωση πολεοδομικών διατάξεων κ.λπ.» και ειδικότερ το άρθρο 3 παρ. 1 αυ¬ 
τού. 


2. Το Ν. 1337/12.3.1983 (ΦΕΚ 33Δ/14.3.83) για την επέκταση 
των πολεοδομικών σχεδίων κ.λπ. 

3. Το Ν. 360/1977 για τη χωροταξία και το περιβάλλον. 

4. Το Ν. 1032/1977 για τη σύσταση του ΤΧΟΠ. 

5. Την υπ’ αριθμ. 15/82 απόφαση της Κοινότητας Ανθοτόπου. 

6. Την από 17.3.87 αριθμ. πρωτ. 2957 εισήγηση του Τμήματος 
Πολεοδομίας και ΠΕ της Νομαρχίας μας, αποφασίζουμε: 

Καθορίζουμε σαν χρήση γης τη λειτουργία που γενικά εξυπηρετεί 
την κτητοτροφική εκμετάλλευση για το υπόψη τεμάχιο έκτασης 
4925, το οποίο αναφέρεται στο απόσπασμα αγροκτήματος Κηπάρι 
Κοζάνης έτους 1931 με τον αριθμό 1ε σαν κοινόχρηστο και αποτελεί 
αναπόσπαστο τμήμα της παρούσας. Το τοπογραφικό διάγραμμα θεω¬ 
ρήθηκε από το ΤΠ και ΠΕ Κοζάνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 17 Μαρτίου 1987 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 

Αριθ. οικ. 934 (2) 

Καθορισμός ορίων και όρων και περιορισμών δόμησης στους οικισμούς 

«ΑΝΥΔΡΟ» «ΑΧΛΑΔΟΧΩΡΙ», «ΜΕΛΙΣΣΙ» της επαρχίας Γιαννι¬ 
τσών Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
' Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
όργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/55 «περί διοικητικής αποκεντρώ- 
σεως» και ειδικότερα το άρθρο 37 αυτού. 

3. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
για τον τρόπο καθορισμού ορίων οικισμών της χώρας μέχρι 2.000 
κατοίκους, κατηγορίες αυτών και καθορισμός όρων και περιορισμών 
δόμησής τους, όπως τροποποιήθηκε με το Π.Δ. 14.2.87 (ΦΕΚ 133 
Δ/87). 

4. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

5. Την απόφασή μας με αριθ. 296/28.1.1986 για την κατάταξη 
των οικισμών του Ν. Πέλλας, που έχουν πληθυσμό κάτω από 2.000 
κατοίκους σε κατηγορίες και καθορισμό ειδικών όρων δομήσεως, όπως 
ισχύει. 

6. Τα πληθυσμιακά στοιεία της τελευταίας απογραφής της ΕΣΥΕ. 

7. Τις πράξεις γνωμοδοτήσεως του Συμβουλίου Χωροταξίας Οικι¬ 
σμού και Περιβάλλοντος του Νομού με αριθμό 168/86. 

8. Τις αποφάσεις των Κοινοτικών Συμβουλίων Ανύδρου με αριθ. 

35/85, Αχλαδοχωρίου με αριθ. 25/85 και 50/86 Μελισσιού με αριθ. 
55/86. , 

9. Τις διατάξεις του Ν. 1577/85 (ΦΕΚ 210/Α/85) ΓΟΚ/85, 
αποφασίζουμε: 

1. Καθορίζουμε τα όρια των οικισμών «ΑΝΥΔΡΟ», «ΑΧΛΑΔΟ¬ 
ΧΩΡΙ», «ΜΕΛΙΣΣΙ», του Νομού Πέλλας, όπως αυτά φαίνονται στα 
σχετικά πρωτότυπα τοπογραφικά διαγράμματα σε κλίμακα 1:5000, 
που συντάχθηκαν με βάση στοιχεία χαρτών και επιτόπου έλεγχο, 
θεωρήθηκαν από τον Προϊστάμενο του τμήματος Πολεοδομίας και 
Πολεοδομικών Εφαρμογών με την από 24.3.87 πράξη του και αποτε¬ 
λούν αναπόσπαστα μέρη της απόφασης αυτής. 

2. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 

2.1. Γενικοί όροι δόμησης: 

2.1.1. Μέσα στα όρια των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181/Δ/3.5.85). 

2.1.2. Ελάχιστο εμβαδόν αρτιότητας των γηπέδων που βρίσκονται 
μέσα στο ήδη εγκεκριμένο σχέδιο τριακόσια (300) τ.μ. για όλους τους 
παραπάνω οικισμούς. 


2.1.3. Ελάχιστο εμβαδόν αρτιότητας των γηπέδων που βρίσκονται 
μέσα στα όρια των οικισμών αλλά έξω από τα εγκεκριμένα σχέδια: 
για τους οικισμούς Άνυδρο, Αλαδοχώρι, Μελίσσι χίλια (1000) τ.μ. 

2.1.4. Κατά παρέκκλιση μέσα στα παραπάνω όρια των οικισμών 
θεωρούνται άρτια τα γήπεδα με όποιο εμβαδόν είχαν στις 3.5.1985 
ημέρα δημοσίευσης του 24.4.1985 Διατάγματος. 

2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονται από 
την 296/28 Ιανουάριου 1986 απόφασή μας όπως ισχύει. 

3. Κατατάσσουμε τους οικισμούς στις εξής κατηγορίες: 

3.1. Ως προς τη θέση στον χώρο: 

Άνυδρο: Ούτε περιαστικός, ούτε παραλιακός, ούτε τουριστικός. 

Αχλαδοχώρι: Ούτε περιαστικός, ούτε παραλιακός, ούτε τουριστι¬ 
κός. 

Μελίσσι: Ούτε περιαστικός, ούτε παραλιακός, ούτε τουριστικός. 

3.2. Ως προς το βαθμό προστασίας σύμφωνα με την 296/28 Ιαν. 
1986 απόφασή μας. 

3.3. Ως προς τη δυναμικότητα: 

Άνυδρο: στάσιμος. 

Αχλαδοχώρι: στάσιμος. 

Μελίσσι: Δυναμικός. 

3.4. Ως προς το βαθμό διασποράς: 

Άνυδρο: διάσπαρτος. 

Αχλαδοχώρι: συνεκτικός. 

Μελίσσι: διάσπαρτος. 

3.5. Ως προς το μέγεθος: 

Άνυδρο: μεσαίος. 

Αχλαδοχώρι: μεσαίος. 

Μελίσσι: μεσαίος. 

4. Για τον οικισμό Μελίσσι, ορίζουμε την θέση της οικιδομικής 
γραμμής σε απόσταση 30μ από τον άξονα της εθνικής οδού. 

5.1. Πριν από οποιαδήποτε κατάτμηση οικοπέδων μέσα στα όρια 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το αρμόδιο Πολεοδομικό Γραφείο ή Τμήμα Πολεοδομίας 
και Πολεοδομικών Εφαρμογών του Νομού, ώστε να εξασφαλίζεται η 
συνέχεια των υπαρχόντων και η δημιουργία νέων κοινοχρήστων χώ¬ 
ρων σύμφωνα με τα οριζόμενα στις διατάξεις της παρ. 1 του άρθρου 
6 του Π.Δ. 24.4.85. 

5.2. Να εξασφαλίζεται οπωσδήποτε η συνέχεια των υφισταμένων 
ή εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.1985 
(ΦΕΚ 181/Δ/85), όπως τροποποιήθηκε. 

Η απόφαση αυτή μαζί με τα σχεδιαγράμματα οριοθέτησης των 
οικισμών που τη συνοδεύουν να δημοσιευθεί στην Εφημερίδα της Κυ- 
βερνήσεως. 

Έδεσσα, 24 Μαρτίου 1987 
Ο Νομάρχης 
ΝΙΚ. ΜΑΚΡΑΚΗΣ 

Αριθ. 426 (3) 

Καθορισμός ορίων, όρων και περιορισμών δόμησης στον οικισμό Νεο- 
χωρίου Ν. Χίου. 

Ο ΝΟΜΑΡΧΗΣ ΧΙΟΤ 

' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Την υπ’ αριθ. 2464/6.5.86 απόφασή μας για την κατηγοριοποί- 
ηση των οικισμών του Ν. Χίου που έχουν πληθυσμό μέχρι και 2.000 
κατ. 

5. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

6. Την υπ’ αριθ. 5 θέμα 6/1986 γνωμοδότηση του συμβουλίου 
ΧΟΠ του Νομού. 

7. Την αριθ. 419/85 έγγραφο απόφαση του Κοινοτικού Συμβουλίου 
της Κοινότητας Νεοχωρίου, αποφασίζουμε: 

I. Καθορίζουμε τα όρια του οικισμού Νεοχωρίου του Ν. Χίου με 
στοιχεία 1,2... 2,3 συνεκτικό τμήμα και διάσπαρτο 24, 25, ....39, 
24, όπως αυτά φαίνονται στο συνοδευτικό της παρούσας σχεδιάγραμμα 
κλ. 1:5.000, που αποτελούν αναπόσπαστο μέρος της απόφασηςς αυτής 
και συντάχθηκαν βάσει στοιχείων χαρτών και επιτόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

α. Γενικοί όροι δόμησης. 


1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.1985 και για τον 
οικισμό Νεοχωρίου αρτιότητα γηπέδου 300 τ.μ.στο συνεκτικό τμήμα 
και στο διάσπαρτο 1000 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα δημο¬ 
σίευσης του από 24.4.1985 Π.Δ/τος. 

β. Ειδικοί όροι δόμησης. 

Για τον οικισμό Νεοχωρίου τους ειδικούς όρους δόμησης που ανα¬ 
γράφονται στην καρτέλα που συνοδεύει την παρούσα. Κάθε άλλος 
τρόπος δόμησης πρέπει να εγκρίνεται από την Ε.Π.Α.Ε. 

ΙΙΙ.α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων Κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.85 Π. 
Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

γ) Στα γήπεδα που έχουν πρόσωπο στο κεντρικό δρόμο (Χίου - 
Καλλιμασιάς) τα κτίσματα πρέπει να τοποθετούνται τουλάχιστον 6μ. 
από το όριο του κοινόχρηστου χώρου. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
και την καρτέλα δελτίου Αρχιτεκτονικής αναγνώρισης που τη συνοδεύει 
να δημοσιευθεί στην Εφημερίδα της Κυβερνήσεως, και ισχύει από την 
ημέρα υπογραφής της. 

Χίος, 6 Φεβρουάριου 1987 
Ο Νομάρχης 
ΧΡΗΣΤΟΣ ΠΑΧΤΑΣ 






















































































